40. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 44050 της 20 Αυγ./3 Νοεμ. 1966 (ΦΕΚ Β΄ 640) Περί εξαγωγών ελαιολάδου συσκευασμένου και εντός επωνύμων υαλίνων ή πλαστικών φιαλών. Έχοντες υπ’ όψιν: α)Τας διατάξεις του από 15.5.1939 Β.Δ/τος «περί του ελέγχου των εξαγομένων εις την αλλοδαπήν ελαιολάδων» (ΦΕΚ 200Α/22.5.39), ως τούτο ετροποποιήθη και συνεπληρώθη δια του από 29.11.39 Β.Δ/τος «περί τροποποιήσεως του Β.Δ. 15.5.39 «περί ελέγχου των εξαγομένων εις την αλλοδαπήν ελαιολάδων» (ΦΕΚ 519/2.12.39), των οποίων Β.Δ/των αι διατάξεις διατηρούνται εν ισχύϊ δυνάμει της παρ. 7 του άρθρ. 12 του υπ’ αριθ. 3999/1959 Ν.Δ/τος «περί ελέγχου του εξαγωγικού εμπορίου και άλλων τινών διατάξεων (ΦΕΚ 230/Α/29.12.59). β)Τας διατάξεις των παρ. 1, 6 και 8 του άρθρ. 12 του ανωτέρω αναφερομένου υπ’ αριθ. 3999/59 Ν.Δ/τος. γ)Την παρ. 1 του άρθρ.6 του υπ’ αριθ. 3786/1957 Ν.Δ/τος «περί μέτρων προστασίας της Εθνικής Ελαιοπαραγωγής και οργανώσεως των σχετικών προς ταύτην υπηρεσιών του Υπουργείου Γεωργίας», ως αύτη αντικατεστάθη δια του άρθρ. 10 του υπ’ αριθ. 4231/62 Ν.Δ/τος «περί μέτρων αφορώντων εις την ανάπτυξιν του εξαγωγικού εμπορίου» και δ)Την υπ’ αριθ. 240/22.12.1964 Πράξιν του Υπουργικού Συμβουλίου δι’ ης ορίζεται ότι, από 24.12.64, επιτρέπεται η εξαγωγή ελαιολάδου, εφ’ όσον τούτο φέρεται συσκευασμένον εντός επωνύμων λευκοσιδηρών λιθογραφημένων δοχείων βάρους εκάστου μέχρι 5 χιλιογράμμων κατ’ ανώτατον όριον, ανακοινωθείσαν προς την Τράπεζαν της Ελ λάδος και λοιπάς αρμοδίας Αρχάς, παρά του Υπουργείου Εμπορίου, δια της υπ’ αριθ. 409/15.1.1965 Εγκυκλίου του, Λαβόντες υπ’ όψει: Το υπ’ αριθ. 204272/6427/19.7.66 έγγραφον της Γενικής Δ/νσεως Εφοδιασμού (Δ/νσις 5 Τμήμα Α΄) του Υπουργείου Εμπορίου προς την Δ/νσιν Εξαγωγικού Εμπορίου του ιδίου Υπουργείου «περί εξαγωγής ελαιολάδου συσκευασμένου και εντός επωνύμων υαλίνων ή πλαστικών φιαλών, δια τους, εν αυτώ εκτιθεμένους λόγους», αποφασίζομεν: 1.Μέχρις εκδόσεως του σχετικού, επί του προκειμένου θέματος, Β.Δ/τος κατ’ εφαρμογήν των διατάξεων του άρθρ. 12 του εν προοιμίω αναφερομένου υπ’ αριθ. 3999/59 Ν.Δ/τος, ορίζομεν ότι, επιτρέπεται η εις την αλλοδαπήν εξαγωγήν ελαιολάδου συσκευασμένου και εντός επωνύμων υαλίνων ή πλαστικών φιαλών, χωρητικότητος μέχρι 5 χιλιογράμμων, κατ’ ανώτατον όριον. Προκειμένου περί συσκευασίας ελαιολάδου εις πλαστικάς φιάλας αύται δέον όπως πληρώσι τους εκάστοτε υπό του Α.Χ. Συμβουλίου καθοριζομένους δια ταύτας όρους. 2.Αι διατάξεις των, εν προοιμίω, μνημονευομένων από 15.3.39 και 29.11.39 Β.Δ/των, του Ν.Δ. 3999/59, του άρθρ. 6 του Ν.Δ. 3786/57 και του άρθρ. 10 του Ν.Δ. 4231/1962 ως και της υπ’ αριθ. 240/64 Πράξεως του Υπουργικού Συμβουλίου, έχουσιν εφαρμογήν και επί των, δια της παρούσης, οριζομένων περιπτώσεων εξαγωγής ελαιολάδου εντός επωνύμων υαλίνων ή πλαστικών φιαλών. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. 